STUDIJŲ KOKYBĖS VERTINIMO CENTRO DIREKTORIAUS

ĮSAKYMAS

**DĖL IŠORINIO STUDIJŲ KRYPČIŲ VERTINIMO METODIKOS PATVIRTINIMO**

2019 m. spalio d. Nr.

Vilnius

Vadovaudamasis Mokslo ir studijų įstatymo 48 straipsnio 2 dalimi, Lietuvos Respublikos švietimo, mokslo ir sporto ministro 2019 m. liepos 17 d. įsakymu Nr. V-835„Dėl Studijų išorinio vertinimo ir akreditavimo tvarkos aprašo, vertinamųjų sričių ir rodiklių patvirtinimo“ 2.1 punktu,

1. Tvirtinu Išorinio studijų krypčių vertinimo metodiką (pridedama).

2. Nustatau, kad šio įsakymo 1 punktas įsigalioja nuo 2019 m. spalio 1 d.

3. Nustatau, kad studijų programos, dėl kurių išorinio vertinimo procedūros pradėtos iki Išorinio studijų krypčių vertinimo metodikos įsigaliojimo, baigiamos vertinti pagal Vykdomų studijų programų vertinimo metodiką, patvirtintą Studijų kokybės vertinimo centro direktoriaus 2010 m. gruodžio 20 d. įsakymą Nr. 1-01-162 „Dėl vykdomų studijų programų vertinimo metodikos patvirtinimo“.

Direktorius ALMANTAS ŠERPATAUSKAS

PATVIRTINTA

Studijų kokybės vertinimo centro

direktoriaus 2019 m. spalio d.

įsakymu Nr.

**IŠORINIO STUDIJŲ KRYPČIŲ VERTINIMO METODIKA**

**I SKYRIUS**

**BENDROSIOS NUOSTATOS**

1. Išorinio studijų krypčių vertinimo metodika (toliau – Metodika) reglamentuoja bendruosius studijų krypties ir pakopos savianalizės suvestinės (toliau – savianalizės suvestinė) rengimo reikalavimus aukštosioms mokykloms, aukštosioms mokykloms egzilyje, užsienio aukštųjų mokyklų filialams Lietuvos Respublikoje (toliau – aukštosios mokyklos), Studijų kokybės vertinimo centro (toliau – Centras) atliekamo išorinio studijų krypčių vertinimo (toliau – vertinimas) eigą, , studijų krypties ir pakopos analizės atlikimą, paskesnę veiklą, stebėseną bei apeliacijų dėl Centro sprendimų dėl išorinio studijų krypčių įvertinimo pateikimo tvarką.

2. Metodika parengta vadovaujantis Lietuvos Respublikos mokslo studijų įstatymu, Studijų išorinio vertinimo ir akreditavimo tvarkos aprašu, vertinamosiomis sritimis ir rodikliais, patvirtintais Lietuvos Respublikos švietimo, mokslo ir sporto ministro 2019 m. liepos 17 d. įsakymu Nr. ISAK-835 (toliau – Aprašas), ir Europos aukštojo mokslo kokybės užtikrinimo nuostatomis ir gairėmis bei kitais studijų vykdymą ir vertinimą reglamentuojančiais teisės aktais.

3. Metodikoje vartojamos sąvokos:

3.1. Socialiniai dalininkai – asmenys, asmenų grupės ar organizacijos, suinteresuoti institucijos veikla, galintys jai daryti įtaką ir prisiimantys už tai socialinę atsakomybę (institucijos administracinis ir akademinis personalas, studentai, jų tėvai, absolventai, darbdaviai, profesinių asociacijų atstovai, valstybinės institucijos, profesinių sąjungų atstovai ir pan.).

3.2. Vertinimo koordinatorius – Centro valstybės tarnautojas arba darbuotojas, atsakingas už konkrečios vykdomos studijų krypties ir pakopos (toliau – kryptis) išorinio vertinimo organizavimą.

3.3. Kitos Metodikoje vartojamos sąvokos atitinka Lietuvos Respublikos mokslo ir studijų įstatyme, Apraše bei kituose teisės aktuose, nustatančiuose bendruosius bei specialiuosius reikalavimus studijų vykdymui, apibrėžtas sąvokas.

4. Centras viešai skelbia numatomų vertinti studijų krypčių išorinio vertinimo planą, savianalizės suvestinių pateikimo terminus ir vertinimo pobūdį, nurodydamas, kurių krypties studijų vertinimą atliks tarptautinės ekspertų grupės, o kurių krypčių studijų – iš lietuvių ekspertų sudarytos grupės.

**II SKYRIUS**

**SAVIANALIZĖS SUVESTINĖS RENGIMAS**

5. Aukštoji mokykla, pageidaujanti, kad krypties ir pakopos studijų vertinimą atliktų Centras, prašymą vertinti ir akredituoti krypties ir pakopos studijas bei savianalizės suvestinę pateikia Centrui studijų krypčių išorinio vertinimo plane numatytais terminais. Vertinimui reikalingi dokumentai teikiami elektroniniu paštu adresu [kokybe@skvc.lt](mailto:kokybe@skvc.lt) arba per sistemą E. pristatymas. Centrui teikiama elektroninė savianalizės suvestinės versija (įrašytą į kompiuterinę laikmeną ar atsiųstą elektroniniu paštu adresu [kokybe@skvc.lt](mailto:kokybe@skvc.lt)) lietuvių (tuo atveju, jei vertinimui numatoma pasitelkti lietuvių ekspertų grupę) arba anglų kalba (pateikiama, kai numatyta pasitelkti tarptautinę ekspertų grupę).

6. Aukštoji mokykla atsako už tai, kad būtų tinkamai ir laiku atlikta savianalizė, parengta savianalizės suvestinė bei pateikta Centrui, jo nustatytais terminais.

7. Aukštoji mokykla atlieka savianalizę savo nustatyta tvarka įtraukiant studentų ir socialinių partnerių atstovus. Atliktos savianalizės suvestinė turi atitikti šioje Metodikoje nustatytus reikalavimus.

8. Savianalizės suvestinė turi atskleisti aukštosios mokyklos gebėjimą analizuoti ir kritiškai vertinti savo veiklą bei numatyti jos tobulinimo perspektyvą.

9. Savianalizės suvestinėje pateikiami teiginiai turi būti pagrindžiami kiekybiniais ir kokybiniais įrodymais.

10. Savianalizės metu atliekamas įsivertinimas pagal kiekvieną iš Apraše nustatytų sričių ir rodiklių. Jeigu kuris nors rodiklis krypties studijoms netaikytinas, tai turi būti nurodoma savianalizės suvestinėje.

11. Kiekvienos vertinamosios srities analizės pabaigoje pateikiamos ankstesnio vertinimo rekomendacijos bei aprašoma, kaip į jas buvo atsižvelgta. Apibendrintai nurodomos kiekvienos vertinamos srities stipriosios pusės ir tobulintini aspektai.

12. Savianalizės suvestinėje pateikiami paskutinių 5 studijų metų duomenys. Jei krypties ir pakopos studijos vykdomos trumpiau, pateikiami viso krypties studijų vykdymo laikotarpio duomenys.

13. Savianalizės suvestinėje pateikiama apibendrinta visų krypties ir pakopos studijų programų analizė atskleidžiant kiekvienos iš vertinamų studijų programų ypatumus. Jeigu tos pačios krypties ir pakopos studijos vykdomos aukštosios mokyklos padalinyje, esančiame kitos savivaldybės teritorijoje (išskyrus, kai tai yra to paties pavadinimo miesto ir rajono savivaldybės), parengiama atskira tame padalinyje vykdomų krypties ir pakopos studijų savianalizės suvestinė.

14. Jeigu krypties ir pakopos studijos yra vykdomos nuolatine ir ištęstine studijų formomis, atskirai analizuojamas studijų vykdymas kiekviena studijų forma. Išanalizavus vieną studijų formą, kita forma analizuojama nekartojant to, kas yra bendra, o pateikiamos tik nuorodos į savianalizės suvestinės punktus, kuriuose esanti informacija taikytina ir kita studijų forma vykdomoms krypties ir pakopos studijoms.

15. Jeigu tarp vertinamos krypties ir pakopos studijų yra jungtinė studijų programa, savianalizės suvestinėje turi būti aiškiai nurodomi jungtinės studijų programos ypatumai. Taip pat nurodoma, kokie ištekliai (žmonių ir materialieji) yra pasitelkiami kiekvienoje iš jungtinę studijų programą vykdančių aukštųjų mokyklų.

16. Savianalizės suvestinės bendrosios dalies tekstas turi būti pateiktas „doc“, docx arba „pdf“ formato dokumente. Segtuvo pavadinime įrašomas aukštosios mokyklos pavadinimas (santrumpa), studijų krypties pavadinimas (lietuvių arba anglų kalba, jei vertinimą atlieka tarptautinė ekspertų grupė). Segtuvų pavadinimuose nenaudojamos lietuviškos raidės. Kiekvienas savianalizės suvestinės priedas yra pateikiamas atskirame dokumente. Atskiruose dokumentuose pateikti priedai grupuojami į vieną segtuvą. Atskirų priedų pavadinimai turi atspindėti priedo turinį.

17. Savianalizės suvestinės dalys yra šios: įžanga, krypties ir pakopos studijų analizė, priedai.

18. Savianalizės suvestinės įžangoje turėtų būti:

18.1. glaustai aprašyta krypties ir pakopos studijas vykdančios aukštosios mokyklos profilis (tipas ir veiklos pagrindas, padaliniai, jų valdymas ir tarpusavio ryšiai, studijų krypčių aprėptis) bei vertinamosios krypties vieta vykdomų studijų krypčių kontekste;

18.2. Aprašoma aukštosios mokyklos patirtis studijų kryptyje.

19. Savianalizės suvestinės krypties ir pakopos studijų analizės dalyje išskiriamos ir analizuojamos visos Aprašo 2 priede ir Metodikos 1 priede nurodytos vertinamosios sritys pagal Aprašo 2 priede ir Metodikos 1 priede nustatytus rodiklius pristatant kiekybinius ir kokybinius duomenis bei jų analizę. Pateikiama vertinamosios srities analizė turėtų atskleisti:

19.1. kiekvienos iš vertinamų studijų programų ypatumus;

19.2. vertinamosios srities apibendrinimą.

20. Savianalizės suvestinėje turėtų būti tikslingai pateikta vertinimui reikalinga informacija, vengiant pernelyg didelės savianalizės suvestinės apimties. Savianalizės apimtis priklauso nuo studijų programų skaičiaus vertinamoje studijų kryptyje.

21. Prie krypties ir pakopos studijų savianalizės suvestinės pateikiami šie priedai:

21.1. krypties ir pakopos studijų programų studijų planai parengti pagal aukštosios mokyklos nusistatytą formą. Kiekvienos programos studijų plane atskleidžiama programos struktūra, pagal semestrus išdėstomi dalykai (moduliai), nurodoma jų apimtis kreditais. Studijų dalykai (moduliai) plane išdėstomi pagal jų priskyrimą studijų krypties dalykams (moduliams), bendriesiems universitetinių (koleginių) studijų dalykams (moduliams), kitos krypties dalykams (moduliams). Išskiriama praktika, studento laisvai pasirenkamų dalykų (modulių) (jei yra) apimtis, baigiamasis darbas ir jam skiriamas kreditų skaičius. Taip pat nurodoma kiekvieno dalyko (modulio) atsiskaitymo forma, kontaktinio (išskiriant konsultacijas) ir savarankiško darbo valandų skaičius bei dalyką dėstantis dėstytojas;

21.2. bendras krypties dalykų dėstytojų sąrašas, nurodant krypties dalykų dėstytojų turimą pedagoginį ir (ar) mokslo laipsnį, pedagoginio darbo patirtį, mokslinių interesų kryptis (nurodant 3 reikšmingiausius darbus parengtus per paskutinius 5 metus), praktinio darbo patirtį dėstomo dalyko srityje, dėstomus dalykus, užsienio kalbų mokėjimo lygį;

21.3. paskutiniųjų 2 metų absolventų baigiamųjų darbų sąrašas nurodant studentą, darbo temą, vadovą ir įvertinimą;

21.4. sutartis tarp programą vykdančių aukštųjų mokyklų (kai tarp vertinamų krypties ir pakopos studijų yra jungtinė programa).

**IIi SKYRIUS**

**KRYPTIES IR PAKOPOS STUDIJŲ IŠORINIO VERTINIMO EIGA**

22. Vertinimą organizuoja Centras, pasitelkdamas išorinius ekspertus.

23. Vertinimas Centre pradedamas tik gavus aukštosios mokyklos prašymą ir savianalizės suvestinę.

24. Centras turi teisę atsisakyti atlikti krypties ir pakopos studijų vertinimą, jeigu aukštoji mokykla nustatytais terminais nepateikė Centrui prašymo vertinti krypties ir pakopos studijas ir savianalizės suvestinės.

25. Paprastai tos pačios studijų krypties ir pakopos studijoms, vykdomoms aukštosiose mokyklose, įvertinti sudaroma viena ekspertų grupė. Tais atvejais, kai yra didesnis aukštųjų mokyklų ir jose vykdomų studijų programų skaičius kryptyje, Centras gali pasitelkti daugiau ekspertų grupių.

26. Išoriniam vertinimui atlikti ekspertai atrenkami vadovaujantis Ekspertų atrankos aprašu, patvirtintu Centro direktoriaus įsakymu, nustatyta tvarka.

27. Ekspertų darbo organizavimo principai ir tvarka, nustatyta Ekspertų darbo organizavimo apraše, patvirtintame Centro direktoriaus įsakymu.

28. Centras įvertina, ar aukštosios mokyklos pateikta savianalizės suvestinė parengta pagal Metodikoje nustatytus reikalavimus, ir ne vėliau kaip per 20 dienų nuo savianalizės suvestinės gavimo dienos elektroniniu paštu informuoja aukštąją mokyklą apie reikalingas pataisas.

29. Gavusi informaciją apie neatitikimus, aukštoji mokykla, ne vėliau kaip per 20 dienų Centrui pateikia pataisytą savianalizės suvestinę.

30. Centras aukštąją mokyklą apie ekspertų grupės sudėtį informuoja elektroniniu paštu arba per sistemą E. pristatymas. Aukštoji mokykla per 5 darbo dienas nuo pranešimo apie numatomą ekspertų grupės sudėtį gavimo dienos gali argumentuotai prašyti pakeisti numatomos ekspertų grupės narį (-ius). Centras gautas pastabas svarsto ir apie priimtą sprendimą informuoja aukštąją mokyklą. Tuo atveju, jei per šiame punkte nustatytą terminą aukštoji mokykla nepateikė prašymo dėl ekspertų grupės sudėties keitimo, laikoma, kad aukštoji mokykla ekspertų grupės sudėčiai pritarė.

35. Savianalizės suvestinė pateikiama Centro sudarytai ekspertų grupei ne vėliau kaip prieš 1 mėnesį iki vizito į aukštąją mokyklą. Tais atvejais, kai dėl nuo Centro nepriklausančių priežasčių pasikeičia dalis ekspertų grupės ir objektyviai neįmanoma naujiems ekspertų grupės nariams pateikti informacijos šiame punkte numatytais terminais, informacija pateikiama nedelsiant po naujų ekspertų įtraukimo į ekspertų grupę.

36. Aukštoji mokykla, likus ne mažiau kaip 2 savaitėms iki ekspertų grupės vizito, gali pateikti informaciją apie esminius pasikeitimus studijų kryptyje, įvykusius po savianalizės suvestinės pateikimo Centrui.

37. Ekspertai, išnagrinėję savianalizės suvestinėje pateiktą informaciją, taip pat kitą viešai skelbiamą informaciją, ankstesnio programų ar krypties vertinimo išvadas ar jų santrauką ir studentų apklausų rezultatus, pasirengia vertinimui, nustato sritis ir klausimus, kuriems reikia skirti ypatingą dėmesį vizito metu.

38. Ekspertų grupės vizito į aukštąją mokyklą trukmė – 1-5 dienos.

39. Vizitas vyksta pagal Centro sudarytą vizito darbotvarkę. Vizito darbotvarkė prieš vizitą išsiunčiama derinti ekspertams, aukštajai mokyklai ir studentų atstovybei.

1. Aukštoji mokykla vizito metu turi užtikrinti susitikimams ir ekspertų grupės darbui tinkamas patalpas bei įrangą.

41. Aukštoji mokykla pagal galimybes sudaro sąlygas visiems pageidaujantiems bendruomenės nariams susitikti su ekspertų grupe viešai skelbdama informaciją apie vizitą. Vienas aukštosios mokyklos bendruomenės narys to paties vizito metu gali dalyvauti tik viename susitikime su ekspertų grupe, išskyrus su vertinimo koordinatoriumi iš anksto suderintus atvejus.

1. Susitikimuose su absolventais ir darbdaviais toje aukštojoje mokykloje studijuojantys ir (ar) dirbantys asmenys nedalyvauja.

43. Vizito metu vyksta susitikimai su aukštosios mokyklos ar jos padalinio (-ių) administracija, krypties studijų savianalizės rengėjais, krypties studijų dėstytojais, studentais, absolventais ir jų darbdaviais. Vizito metu ekspertai apžiūri krypties studijų įgyvendinimui skirtą materialiąją bazę, susipažįsta su studentų kursiniais, baigiamaisiais darbais, egzaminų medžiaga ir kitais dokumentais.

44. Vertinimą atliekant tarptautinei ekspertų grupei, paprastai susitikimai vyksta anglų kalba. Esant poreikiui, aukštoji mokykla turi užtikrinti kokybiškas vertėjo paslaugas. Susitikimuose su studentais vertėjas dalyvauja tik suderinus su vertinimo koordinatoriumi.

45. Po vizito ekspertų grupė parengia vertinimo išvadų projektą, papildydama jį informacija surinkta vizito metu, ir pateikia jį elektroniniu paštu Centrui paprastai ne vėliau kaip per 1 mėnesį nuo vizito į aukštąją mokyklą pabaigos. Centras peržiūri išvadų projektą ir jį persiunčia aukštajai mokyklai elektroniniu paštu.

46. Aukštoji mokykla ne vėliau kaip per 14 dienų nuo išvadų projekto išsiuntimo dienos gali Centrui pateikti pastabas dėl išvadų projekte, esančių faktinių klaidų ar jomis grindžiamų vertinimų. Pastabos dėl faktinių klaidų ar jomis grindžiamų vertinimų teikiamos anglų kalba arba lietuvių kalba su vertimu į anglų kalbą tais atvejais, kai vertinimą atlieka tarptautinė ekspertų grupė. Kitu atveju pastabos teikiamos tik lietuvių kalba.

47. Centras persiunčia krypties ir pakopos studijas vertinusiai ekspertų grupei aukštosios mokyklos pastabas dėl išvadų projekte, esančių faktinių klaidų ar jomis grindžiamų vertinimų.

48. Ekspertai, išnagrinėję aukštosios mokyklos pastabas dėl išvadų projekte, esančių faktinių klaidų ar jomis grindžiamų vertinimų, per 14 dienų parengia ir pateikia krypties ir pakopos studijų vertinimo išvadas Centrui. Kiekviena programos vertinimo sritis įvertinama pagal Aprašo 3 priede nustatytą įvertinimo skalę.

49. Vertinimo išvadų svarstymui Centras pasitelkia Studijų vertinimo komisiją, kuri pataria Centrui dėl vertinimo išvadų objektyvumo, išsamumo bei pagrįstumo.

50. Išnagrinėjusi vertinimo išvadas ir išklausiusi posėdžio dalyvių argumentus, Studijų vertinimo komisija priima vieną iš siūlymų, numatytų Studijų vertinimo komisijos nuostatuose, patvirtintuose Centro direktoriaus įsakymu.

51. Vadovaudamasis ekspertų išvadomis, atsižvelgdamas į Studijų vertinimo komisijos siūlymą, Centras Apraše nustatyta tvarka priima sprendimą dėl studijų krypties ir pakopos akreditavimo. Kartu su sprendimu Centras aukštajai mokyklai pateikia vertinimo išvadas arba jų kopiją, arba išrašą iš vertinimo išvadų. Tais atvejais, kai vertinimo išvados parengtos užsienio kalba pateikiamas vertinimo išvadų ar jų išrašo vertimas į lietuvių kalbą.

52. Centras ir aukštoji mokykla privalo viešai paskelbti vertinimo išvadas arba jų kopiją, arba išrašą iš vertinimo išvadų ir sprendimą dėl akreditavimo Apraše nustatytu terminu.

53. Priimtą sprendimą dėl studijų krypties akreditavimo Centras skelbia viešai Teisės aktų registre.

**IV SKYRIUS**

**PASKESNĖ VEIKLA IR STEBĖSENA**

54. Už paskesnę veiklą įvertinus krypties ir pakopos studijas atsako aukštoji mokykla, jeigu kiti teisės aktai nenustato kitaip.

55. Paskesnė veikla yra neatsiejama studijų išorinio vertinimo dalis, skirta krypties ir pakopos studijų tobulinimui, atsižvelgiant į vertinimo išvadas ir jose pateiktas rekomendacijas.

56. Aukštoji mokykla numato priemones savianalizės ir vertinimo metu nustatytoms silpnybėms šalinti, krypties studijoms tobulinti. Šias priemones aukštoji mokykla skelbia savo akademinei bendruomenei.

57. Paskesnė veikla atliekama šiais etapais:

57.1 tobulinimo priemonių numatymas – aukštoji mokykla, gavusi sprendimą dėl krypties ir pakopos studijų akreditavimo, pagal vertinimo išvadose pateiktas rekomendacijas numato priemones krypties ir pakopos studijoms tobulinti ir vertinimo metu nustatytoms silpnybėms šalinti. Šias priemones aukštoji mokykla skelbia savo akademinei bendruomenei;

57.2. numatytų priemonių įgyvendinimas – aukštoji mokykla įgyvendina numatytas priemones krypties ir pakopos studijoms tobulinti parengdama rekomendacijų įgyvendinimo pažangos ataskaitą (toliau – Pažangos ataskaita) ir viešindama ją aukštosios mokyklos tinklapyje bei pateikdama Centrui. Pažangos ataskaitos pavyzdys pateiktas Metodikos 2 priede.

57.3. numatytų priemonių įgyvendinimo stebėsena – Centras atlieka krypties ir pakopos studijų tobulinimo rezultatų ir išorinio vertinimo rekomendacijų įgyvendinimo stebėseną.

58. Pažangos ataskaitos rengiamos ir teikiamos Centrui, atsižvelgiant į krypties ir pakopos studijų akreditavimo laikotarpį:

58.1. ne vėliau kaip po 2 metų nuo krypties studijų akreditavimo krypties ir pakopos studijas akreditavus 7 metų laikotarpiui;

58.2. ne vėliau kaip po 1 metų nuo krypties studijų akreditavimo krypties ir pakopos studijas akreditavus 3 metų laikotarpiui;

59. Centras, gavęs Pažangos ataskaitą, viešai skelbia ją savo tinklapyje kartu su krypties ir pakopos studijų išorinio vertinimo išvadomis.

60. Centras kiekvienais metais atlieka rodiklių, patvirtintų Aprašo 4 priede, stebėsenos analizę. Kiekvienos krypties ir pakopos studijų stebėsenos rodiklių duomenis Centras skelbia viešai.

**V. APELIACIJŲ NAGRINĖJIMAS**

61. Aukštoji mokykla, nesutikdama su Centro priimtu sprendimu dėl vertinimo, per 20 dienų nuo sprendimo išsiuntimo dienos gali pateikti argumentuotą apeliaciją Centrui.

62. Aukštosios mokyklos apeliacija išnagrinėjama Studijų apeliacinėje komisijoje (toliau – Apeliacinė komisija), veikiančioje pagal Studijų apeliacinės komisijos nuostatus, patvirtintus Centro direktoriaus įsakymu, per 45 dienų nuo apeliacijos gavimo dienos. Apie Apeliacinės komisijos priimtą sprendimą Centras aukštąją mokyklą informuoja raštu.

63. Tiek Centro sprendimas, tiek Apeliacinės komisijos sprendimas gali būti skundžiami Lietuvos Respublikos administracinių bylų teisenos įstatymo nustatyta tvarka per vieną mėnesį nuo sprendimo gavimo dienos.

\_\_\_\_\_\_\_\_\_\_\_\_\_\_\_\_\_

Išorinio studijų krypčių vertinimo metodikos

1 priedas

|  |  |  |
| --- | --- | --- |
| *Vertinamosios sritys* | *Rodikliai* | *Analizuojami duomenys ir informacija* |
| **1. Studijų paskirtis ir studijų rezultatai** | * 1. Studijų tikslų ir studijų rezultatų atitikties šalies (regiono) ūkio ir visuomenės poreikiams, institucijos strategijai, mokslinių tyrimų (taikomųjų mokslinių tyrimų, meno) inovacijoms įvertinimas. | * + 1. Nurodomi kiekvienos studijų programos tikslai ir numatomi studijų rezultatai.     2. Analizuojamas krypties programų studijų rezultatų aktualumas ir unikalumas, krypties studijų programų atitiktis šalies (regiono), ūkio ir visuomenės poreikiams ir dermė su studijų krypčių aprašuose nurodytais studijų rezultatais.     3. Nurodomos profesinės veiklos sritys, kurioms rengiami specialistai pagal analizuojamą kryptį.     4. Pristatoma studijų krypties programų tikslų ir studijų rezultatų dermė su aukštosios mokyklos misija, veiklos tikslais, ir strategija, tyrimų ar meno inovacijomis. |
| * 1. Krypties ir pakopos studijų programų atitiktis teisės aktų reikalavimams. | * + 1. Pateikiami krypties studijų programų studijų planai ir pagrindžiama studijų programų sandaros atitiktis teisės aktų reikalavimams.     2. Pristatoma krypties studijų programų tikslų, rezultatų dermė su programų dalykų studijų rezultatais, studijų metodais ir vertinimo metodais.     3. Aprašomi studijų kreditų sudarymo principai (sudaromi studijų rezultatų, studentų darbo krūvio ar kitokiu pagrindu, peržiūrėjimo periodiškumas ir pan.). |
| 1.3. Aukštojoje mokykloje, aukštojoje mokykloje egzilyje, filiale vykdomų krypties ir pakopos studijų programų skaičiaus racionalumo, jų turinio įvertinimas (ketinamų vykdyti studijų programų atveju netaikoma). | * + 1. Atliekama aukštosios mokyklos vykdomų studijų krypties programų analizė, pagrindžiant krypties programų turinio išskirtinumą, skaičiaus racionalumą, programų vystymo galimybes. |
| 1. **Mokslo (meno) ir studijų veiklos sąsajos** | 2.1. Aukštosios mokyklos, aukštosios mokyklos egzilyje, filiale vykdomos mokslo (taikomosios mokslo, meno) veiklos lygio pakankamumo su studijų kryptimi susijusioje mokslo (meno) kryptyje įvertinimas. | * + 1. Analizuojami Lietuvos mokslo tarybos, Vyriausybės strateginės analizės centro atlikto mokslo (taikomosios mokslo, meno) veiklos vertinimo su studijų kryptimi susijusioje mokslo kryptyje vertinimo rezultatai.     2. Pateikiama informacija apie tai, kurie aukštosios mokyklos vykdomi moksliniai tyrimai, taikomoji mokslo, meno veikla tiesiogiai susiję su vykdomomis krypties studijomis ir kaip jie integruojami į studijas.     3. Analizuojamas aukštosios mokyklos bendradarbiavimas su išoriniais partneriais vykdant mokslo (taikomojo mokslo, meno) veiklą su studijų kryptimi susijusioje mokslo (meno) kryptyje.     4. Pateikiami mokslinės (taikomojo mokslo, meno) veiklos planai su vertinama studijų kryptimi susijusioje mokslo (meno) kryptyje, jų finansinis pagrįstumas. |
| 2.2. Studentų įtraukimo į mokslinę (taikomąją mokslo, meno) veiklą, atitinkančią studijų pakopą įvertinimas (ketinamų vykdyti studijų programų atveju netaikoma). | * + 1. Pateikiami studentų įtraukimo į mokslo (taikomojo mokslo, meno) veiklą būdai ir skaičiai (studentų, dalyvavusių mokslo (taikomojo mokslo, meno) veikloje procentas nuo visų krypties ir pakopos programose studijuojančių studentų) (taikoma tik antrai studijų pakopai). |
| 2.3. Studijų turinio susiejimo su naujausiais mokslo, meno ir technologijų pasiekimais įvertinimas. | * + 1. Paaiškinama, kaip užtikrinama, kad krypties studijų turinys atitiktų naujausius mokslo, meno ir technologijų pasiekimus. |
| 1. **Studentų priėmimas ir parama** | 3.1. Priėmimo reikalavimų tinkamumo ir taikymo nuoseklumo įvertinimas. | * + 1. Nurodomi priėmimo į studijas reikalavimai, papildomų balų skyrimo tvarka, jų viešinimo būdai.     2. Paaiškinama, kokie papildomi reikalavimai (išlyginamosios studijos ir kt.) taikomi asmenims, neturintiems pakankamo pasirengimo krypties studijoms. |
| 3.2. Studijų paklausumo tarp stojančiųjų per paskutinius 3 metus įvertinimas (ketinamų vykdyti studijų programų atveju netaikoma). | * + 1. Pateikiami duomenys apie priėmimo į programą rezultatus:  1. pateikusių prašymus skaičius: pirmu prioritetu, antru-trečiu prioritetu, likusiais prioritetais; 2. pasirašiusių sutartis skaičius (į valstybės finansuojamas ir valstybės ne finansuojamas vietas).).    * 1. Pateikiama analizė, kaip stojimo į atskiras studijų programas tendencijos atsispindi krypties kontekste. |
| 3.3. Į krypties studijas priimtų studijuoti studentų pasirengimo studijuoti įvertinimas (ketinamų vykdyti studijų programų atveju netaikoma). | * + 1. Pateikiami ir analizuojami žemiausi, aukščiausi ir vidutiniai priimtųjų stojamieji konkursiniai balai per pastaruosius 3 metus. |
| 3.4. Informacijos apie studijas ir studentų konsultavimą pakankamumo įvertinimas. | * + 1. Paaiškinama, kaip priimtieji į krypties studijas studentai supažindinami su studijų programa, reikalavimais ir kita studentams aktualia informacija, kaip įsitikinama, ar teikiamos konsultacijos studijų eigoje studentams yra pakankamos. |
| 3.5. Sąlygų studijuojančiųjų akademiniam judumui įvertinimas. | * + 1. Analizuojama, kaip aukštoji mokykla informuoja studentus apie galimybes dalyvauti judumo programose.     2. Pateikiamas ir komentuojamas aukštosios mokyklos studentų, atvykusių pilnoms krypties studijoms iš užsienio, skaičius nuo visų studijų krypties ir pakopos studentų per pastaruosius 3 metus.     3. Pateikiami ir komentuojami studentų aukštojoje mokykloje, išvykusių dalinėms (bent 15 studijų kreditų apimties) krypties studijoms ar praktikai studijų metu, skaičiai per paskutinius 3 studijų metus. |
| 3.6. Dalinių studijų rezultatų, ankstesnio mokymosi pripažinimo tvarkos įvertinimas. | * + 1. Pateikiama (-os) neformalaus mokymosi, dalinių studijų rezultatų, ankstesnio mokymosi pripažinimo tvarka (-os).     2. Pastarųjų 3 metų duomenys apie įskaitytus ir neįskaitytus rezultatų pripažinimo atvejus ir neįskaitymo priežastys. |
| 3.7. Studentams teikiamos akademinės, finansinės, socialinės ir kitokios paramos pakankamumo ir veiksmingumo įvertinimas. | * + 1. Pateikiama informacija ir skaičiai apie akademinės, finansinės, socialinės, psichologinės ir kitokios paramos studentams poreikį, formas, jų efektyvumą. |
| 1. **Studijavimo pasiekimai ir absolventų užimtumas** | 4.1. Sėkmingai studijas baigusių ir jų nebaigusių studentų santykio ir priemonių jo gerinimui (jei tai būtina) įvertinimas (ketinamoms vykdyti studijų programoms netaikoma). | * + 1. Pateikiami duomenys apie sėkmingai krypties studijas baigusių taip pat studijas nutraukusių studentų, skaičiai ir nutraukimo priežastys per pastaruosius 3 studijų metus (kiekvienai programai atskirai).     2. Aprašomos studijų nutraukimo mažinimo priemonės (priemonės pasirinkimo motyvai, taikymo veiksmingumas ir pan.). |
| 4.2. Baigiamųjų darbų atitikties nustatytiems reikalavimams ir darbo rinkos poreikiams įvertinimas (ketinamų vykdyti studijų programų atveju netaikoma). | * + 1. Aprašomi baigiamųjų darbų rengimo, komisijos sudarymo ir gynimo principai (gali būti pateikiama nuoroda į viešai skelbiamą baigiamųjų darbų rengimo ir gynimo tvarkos aprašą).     2. Nurodomi baigiamieji darbai, kurie buvo parengti pagal aukštosios mokyklos socialinių partnerių užsakymą, jeigu tokių buvo. |
| 4.3. Krypties ir pakopos studijų absolventų, dirbančių 1–3 (profesiniams bakalaurams, bakalaurams) arba 1–2 (magistrantūros, profesinių studijų absolventams) Lietuvos profesijų klasifikatoriaus pagrindinėse grupėse 12 mėnesių po studijų baigimo, taip pat dirbančių savarankiškai, dalies (proc.) nuo visų krypties ir pakopos studijas baigusių ir jų netęsiančių absolventų (netaikoma vertinant egzilio aukštosios mokyklos studijas ir ketinamas vykdyti studijų programas) bei priemonių jo gerinimui (jei tai būtina) įvertinimas. | * + 1. Pateikiami duomenys apie absolventų įsidarbinimą pagal įgytą kvalifikaciją už pastaruosius 3 studijų metus.     2. Pateikiama informacija apie absolventų ir darbdavių nuomonę dėl absolventų profesinio pasirengimo ir įgytų kompetencijų baigus studijas (jeigu tokia yra renkama). |
| 4.4. Vykdomos studentų studijavimo pažangos stebėsenos sistemingumo įvertinimas. | * + 1. Aprašoma, kaip atliekama krypties studentų studijavimo pažangos stebėsena ir stebėsenos rezultatų panaudojimas (periodiškumas, atsakomybės paskirstymas, sklaida, studijų kokybės gerinimas ir kt.). |
| 4.5. Akademinio sąžiningumo, tolerancijos ir nediskriminavimo užtikrinimo įvertinimas. | * + 1. Aprašomi akademinio sąžiningumo, tolerancijos ir nediskriminavimo užtikrinimo principai ir priemonės.     2. Pateikiami nagrinėti akademinio sąžiningumo, tolerancijos ir nediskriminavimo principų pažeidimo atvejai ir priimti sprendimai per pastaruosius 3 studijų metus (jeigu tokių buvo). |
| 4.6. Studijų metu taikomų studijavimo, pasiekimų vertinimo metodų, skatinančių studentus būti aktyviais studijų proceso dalyviais, įvertinimas. | * + 1. Nurodomi krypties studijose taikomi metodai, skatinantys studentus būti aktyviais studijų proceso dalyviais.     2. Aprašomas studentų savarankiško darbo organizavimas ir vertinimas. |
| 4.7. Apeliacijų, skundų dėl studijų proceso teikimo ir nagrinėjimo procedūrų taikymo efektyvumo įvertinimas. | * + 1. Aprašomas apeliacijų, skundų dėl studijų proceso teikimo ir nagrinėjimo procedūrų taikymas (apeliacijų, skundų teikimo ir nagrinėjimo tvarka, apeliacijų ir skundų, pateiktų vertinamos krypties studijų studentų, skaičius ir priimti sprendimai per pastaruosius 3 metus ). |
| 1. **Dėstytojai** | 5.1. Krypties studijų programose (-oje) nuolat institucijoje dirbančių dėstytojų pakankamumo studijų vykdymui įvertinimas. | * + 1. Pateikiamas krypties dalykų dėstytojų sąrašas, nurodant turimą pedagoginį ir (ar) mokslo laipsnį, pedagoginio darbo patirtį, mokslinių interesų kryptis (nurodant 3 reikšmingiausius darbus parengtus per paskutinius 3 metus), praktinio darbo patirtį dėstomo dalyko srityje, dėstomus dalykus, esamą darbo krūvį.     2. Nurodomas krypties dalykų dėstytojų skaičiaus ir studijuojančių studentų skaičiaus santykis.     3. Nurodoma ir komentuojama vertinamos studijų krypties dalykus dėstančių dėstytojų, dirbančių ne mažiau kaip puse etato ir ne mažiau kaip 3 metus vertinamoje aukštojoje mokykloje, dalis nuo visų krypties studijų programose krypties dalykus dėstančių dėstytojų.     4. Aprašoma, kaip užtikrinimas dėstytojų kaitos nuoseklumas. |
| 5.2. Dėstytojų pasirengimo dėstyti užsienio kalba (jeigu vykdomos jungtinės studijų programos arba vykdomos krypties studijos ir užsienio kalbomis) įvertinimas. | * + 1. Nurodoma krypties dalykų dėstytojų, mokančių užsienio kalbą ne žemesniu nei B2 lygiu, dalis nuo visų krypties dalykų dėstytojų (jeigu vykdomos jungtinės studijų programos arba vykdomos krypties studijos ir užsienio kalbomis).     2. Aprašomos taikomos priemonės dėstytojų užsienio kalbos tobulinimui. |
| 5.3. Sąlygų krypties dalykų dėstytojų akademiniam judumui užtikrinti įvertinimas (netaikoma vertinant egzilio aukštosios mokyklos studijas ir ketinamas vykdyti studijų programas). | * + 1. Aprašoma, kokios sąlygos sudaromos krypties dalykų dėstytojų akademiniam judumui užtikrinti.     2. Nurodomi ir analizuojami išvykusių ir atvykusių krypties dalykų dėstytojų skaičiai ir jų dalis nuo visų krypties dalykų dėstytojų per pastaruosius 3 metus. |
| 5.4. Dėstytojų kvalifikacijos (mokslinės, didaktinės, profesinės) tinkamumo numatomiems studijų rezultatams pasiekti ir sąlygų kvalifikacijai tobulinti įvertinimas. | * + 1. Pagrindžiamas krypties studijų programose dėstančių dėstytojų sudėties atitikimas teisės aktų reikalavimams.     2. Aprašomos dėstytojų tobulinimosi tiriamojoje mokslo arba meno, didaktinėje ar profesinėje veikloje sąlygos ir sistemingumas (formali tvarka, finansavimas, kvalifikaciją tobulinusių dėstytojų skaičiai, tobulinimosi sritys, būdai, grįžtamasis ryšys iš dėstytojų).     3. Pagrindžiamas krypties studijų programose dėstančių dėstytojų kvalifikacijos tinkamumas numatomiems studijų rezultatams pasiekti. |
| 1. **Studijų materialieji ištekliai** | 6.1. Krypties studijų užsiėmimams, praktikai skirtų patalpų, įrangos ir priemonių pakankamumo ir tinkamumo įvertinimas. | * + 1. Pateikiami duomenys apie krypties studijoms ir praktikai, atliekamai aukštojoje mokykloje, naudojamas patalpas ir darbo vietų skaičių jose.     2. Analizuojama ar krypties studijoms naudojamos priemonės ir įranga, įskaitant kompiuterines programas, pakankama esamam studentų skaičiui ir tinkama studijų rezultatams pasiekti.     3. Pateikiamas krypties studijoms naudojamų patalpų, priemonių ir įrangos pritaikymas specialius poreikius turintiems asmenims.     4. Pateikiami duomenys apie studijų įgyvendinimui naudojamą bazę praktikoms.     5. Gali būti pateikiamas studijoms reikalingos infrastruktūros gerinimo planas. |
| 6.2. Sąlygų savarankiškam studentų darbui tinkamumo įvertinimas. | * + 1. Aprašomos studentų savarankiško darbo sąlygos padalinyje, kuriame vykdomos krypties studijos. |
| 6.3. Studijų informacijos išteklių prieinamumo ir pakankamumo įvertinimas. | * + 1. Pateikiamas metodinių išteklių aukštosios mokyklos bibliotekoje, skaityklose skaičius, aktualumas, naujumas, atitikimas krypties studijoms.     2. Aprašoma prieiga prie elektroninių leidinių tinkamų krypties studijoms.     3. Pateikiamas bibliotekose, skaityklose esančios įrangos ir darbo vietų skaičius.     4. Nurodomas bibliotekos darbo laikas ir personalo prieinamumas. |
| 1. **Studijų vidinis vertinimas, tobulinimas ir viešinimas** | 7.1. Studijų vidinio kokybės užtikrinimo sistemos veiksmingumo įvertinimas. | * + 1. Aprašoma krypties studijų valdymo ir sprendimų priėmimo struktūra, vidinio vertinimo periodiškumas.     2. Pateikiama informacija apie tai, kokie būdai (priemonės) taikomi siekiant užtikrinti kokybišką krypties studijų vykdymą. |
| 7.2. Socialinių dalininkų įtraukimo į studijų vidinį kokybės užtikrinimą veiksmingumo įvertinimas. | * + 1. Pateikiami duomenys apie socialinių dalininkų įtraukimą į krypties studijų vertinimo ir tobulinimo procesus, socialinių dalininkų indėlis studijų tobulinimui ir grįžtamasis ryšio jiems suteikimas. |
| 7.3. Informacijos apie studijas, jų vertinimo ir tobulinimo procesus ir rezultatus rinkimo, panaudojimo ir viešinimo įvertinimas. | 7.3.1. Nurodoma, kokie duomenys renkami ir viešinami apie krypties studijų įgyvendinimą (studijų programas, priėmimo reikalavimus, studijų rezultatus, įgyjamas kvalifikacijas, vertinimo rezultatus, socialinių dalininkų nuomonę apie studijų kokybę, įsidarbinimą ir pan.).  7.3.2. Pateikiami pavyzdžiai, kaip surinkta informacija apie studijų vykdymą ir vertinimą yra panaudojama krypties studijoms tobulinti. |
| 7.4. Krypties studentų nuomonės (surinktos Centro jo pasirinktais būdais ir priemonėmis arba pačios aukštosios mokyklos) apie studijų kokybę aukštojoje mokykloje įvertinimas (ketinamų vykdyti studijų programų atveju netaikoma). | * + 1. Krypties studijose studijuojančių studentų nuomonę apie studijų kokybę renka Centras naudodamasis mobiliąja Nacionalinės studentų apklausos programėle ir apibendrintą informaciją pateikia ekspertams.     2. Pateikiama aukštosios mokyklos (rekomenduotina - studentų atstovybė) surinkta ir apibendrinta krypties studijose studijuojančių studentų nuomonė apie studijų kokybę. |

Išorinio studijų krypčių vertinimo metodikos

2 priedas

Išorinio vertinimo rekomendacijų įgyvendinimo

Pažangos ataskaita

|  |  |  |  |  |
| --- | --- | --- | --- | --- |
| Vertinamoji sritis | Ekspertų rekomendacijos, pateiktos paskutinio vertinimo metu | Rekomendacijų įgyvendinimo apimtis ir terminai | Aukštosios mokyklos atlikti arba planuojami veiksmai vertinamojoje srityje | Pastabos |
| 1. |  |  |  |  |
| 2. |  |  |  |  |
| 3. |  |  |  |  |
| 4. |  |  |  |  |
| 5. |  |  |  |  |
| 6. |  |  |  |  |
| 7. |  |  |  |  |

*Aukštosios mokyklos padalinio vadovo parašas*

|  |  |  |  |  |
| --- | --- | --- | --- | --- |
|  |  |  |  |  |
| Pareigos, vardas, pavardė |  | parašas |  | data |